તેણે તો ઘણી દડમજલ કાપી હતી. માનસીની બીમારીએ તેને જીવનમાં એક ધ્યેય આપ્યું હતું. ‘મલ્ટીપલ સ્ક્રોરોસીસ’ની બીમારી પ્રત્યે જાગ્રતતા ફેલાવવાનું અને તેના અંતર્ગત તેણે આ બીમારીથી પીડિત દર્દીઓને શોધીને, તેમને ફિઝિયોથેરપીની સગવડ કરી આપતો. દવા અને ડૉક્ટર વિશેની માહિતી તેમના કુટુંબને આપતો અને સૌથી વધારે તો બીમારના સ્વજનોને, દર્દીને સંપૂર્ણ માનસિક ટેકો આપવા માટે સમજાવતો. તેની કાર્યશાળા યોજતો અને પોતે જ્યાં જ્યાં ‘મલ્ટીપલ સ્ક્રોરોસીસ’ની જાણકારી મેળવી શકતો ત્યાં હાજર રહેતો અને દર્દીઓને મળીને મોરલ સપોર્ટ આપતો.